৪৯ প্রার্থীর মনোনয়নপত্র বৈধ ঘোষণা ৪৯ প্রার্থীর মনোনয়নপত্র বৈধ ঘোষণা
৪৯ প্রার্থীর মনোনয়নপত্র বৈধ ঘোষণা
প্রকাশ : ১২ ফেব্রুয়ারি ২০১৯, ১৭:৩৯
বাছাই শেষে একাদশ জাতীয় সংসদের সংরক্ষিত নারী আসনে ৪৯ জনের মনোনয়নপত্রই বৈধ ঘোষণা করা হয়েছে।
চেয়ারম্যান পদে ৭ জনের মনোনয়নপত্র জমা
মঙ্গলবার সংরক্ষিত নারী আসনের নির্বাচনে রিটার্নিং কর্মকর্তা আবুল কাসেম এসব মনোনয়নপত্র বৈধ ঘোষণা করেন।
তিনি বলেন, সংরক্ষিত আসনে আমরা ৪৯টি মনোনয়নপত্র বাছাই করেছি। বাছাইয়ে কোনো মনোনয়নপত্র বাতিল হয়নি। এ কারণে প্রার্থিতা প্রত্যাহারের শেষ দিন ১৬ ফেব্রুয়ারি কেউ যদি প্রার্থিতা প্রত্যাহার না করেন, তাহলে ১৭ ফেব্রুয়ারিই আমরা চূড়ান্ত তালিকা প্রকাশ করবো।
নির্বাচন কমিশন (ইসি) ঘোষিত তফসিল অনুযায়ী, মনোনয়নপত্র জমা দেয়ার শেষ দিন ছিল ১১ ফেব্রুয়ারি। ১২ ফেব্রুয়ারি সকাল ১০টার দিকে মনোনয়নপত্র যাচাই-বাছাই করা হয়। আর মনোনয়নপত্র প্রত্যাহারের শেষ দিন ১৬ ফেব্রুয়ারি। ভোটগ্রহণ ৪ মার্চ। তবে কোনো প্রতিদ্বন্দ্বী না থাকায় ভোটগ্রহণ করা হবে না।
একাদশ জাতীয় সংসদ নির্বাচনে আওয়ামী লীগ ৩০০ আসনের মধ্যে ২৫৮টি, জাতীয় পার্টি (জাপা) ২২টি, বিকল্পধারা দু’টি, ওয়ার্কার্স পার্টি তিনটি, জাসদ (ইনু) দু’টি, জাতীয় পার্টি (জেপি) একটি ও তরিকত ফেডারেশন একটি আসন পেয়েছে। মহাজোট মোট আসন পেয়েছে ২৮৯টি।
অন্যদিকে, বিএনপি ছয়টি ও গণফোরাম দু’টি আসন পেয়েছে। এই হিসাবে জাতীয় ঐক্যফ্রন্ট পেয়েছে মোট ৮টি আসন। আর স্বতন্ত্র থেকে নির্বাচিত হয়েছেন তিন জন প্রার্থী।
বৈধ ঘোষণা